**RELACION**

**PËR NJË NDRYSHIM NË VENDIMIN E KËSHILLIT BASHKIAK NR.60 DATE 18.12.2019 PËR SISTEMIN E TAKSAVE DHE TARIFAVE VENDORE NË BASHKINË BERAT”**

**Të nderuar këshilltar !**

Këshilli Bashkiak me Vendimin nr.81 datë 29.12.2020 ka miratuar buxhetin vjetor për vitin 2021 dhe nuk bëri asnjë ndryshim në paketën fiskale me nr.60 datë 18.12.2019, duke lënë në fuqi jo vetëm paketën ekzistuese por dhe afatet e implementimit të saj.

Buxheti i Bashkisë Berat u ndërtua mbështetur në skenare pozitiv të situatës pandemike dhe efekteve që do të sillte situata.

Edhe pse kanë kaluar shumë pak kohë, nga miratimi i buxhetit të vitit financiar 2021, analizuar krahasimisht me situatën pandemike dhe manaxhimin e saj, lexueshëm është fakti që treguesit e situates nuk kanë trend të pritshëm pozitiv, pasi po ecet ne skenarin e njëjtë me atë të fundvitit 2020. Pra situata pandemike nuk ka sjellë përmirësim ose lehtësim të masave kufizuese dhe për pasojë ende kemi :

1. Kufizim të orareve të lëvizjes
2. Kufizim të hapësirave dhe numrit të personave në grumbullim
3. Mos zhvillimin e aktiviteteve masive e të tjera kufizime që janë ende në fuqi.

Në këto kushte edhe aktiviteti ekonomik edhe pse i hapur është i kufizuar qoftë kjo në territor por edhe jashtë vendit në eksporte. Pasoja këto me efekte ekonomike në biznes dhe krijimin e mungesës së keshit në biznes.

Për disa aktivitete të rëndësishme dhe me peshë në totalin e bizneseve si në transport, hoteleri turizem, në bizneset fason e në biznesin e vogël, kufizimet kanë ndikim të ndjeshëm kjo e argumentuar dhe me sipër.

Parë në këtë kënd vështrim, dhe mbështetur dhe në strategjinë tonë sipas së cilës për bashkinë biznesi është partner, ne respektim të bazës ligjore në fuqi, sygjerojmë të shtyjmë afatin kohor të pagesës së kësteve për taksat dhe tarifat vendore nga biznesi për vitin 2021.

Kjo masë lehtësuese mendojmë se i vjen në ndihmë biznesit për të krijuar mundësinë e shlyerjes së këtyre detyrimeve në kohë pa gjoba e kamatvonesa.

Sa trajtuar me sipër, mendojmë se koha e mjaftueshme për të rigjeneruar burimet financiare të mjaftueshme në kohë,

**Propozojmë:**

Ndryshimin e afatit të pagesës te përcatuar në VKB nr.60 datë 18.12.2019.

I.Taksat vendore,

Pika 2.a Taksa mbi ndërtesat,

-Afatet e pagesës ndërtesës që përdoret për qëllime biznesi

* Kësti i parë, brenda datës 20 Prill
* Kësti i dytë, brenda datës 20 Qershor

Pika 2.c Taksa mbi Truallin,

-Afatet e pagesës truallit që përdoret për qëllime biznesi

* Kësti i parë, brenda datës 20 Prill
* Kësti i dytë, brenda datës 20 Qershor

Pika 6 Taksa e tabelës

-Afatet e pagesës tabelës që përdoret për qëllime biznesi

* Kësti i parë, brenda datës 20 Prill
* Kësti i dytë, brenda datës 20 Qershor

II.Tarifat Vendore

Pika 1. Tarifa e pastrimit e largimit të mbeturinave dhe mirëmbajties së hapsirave publike

Pika 2. Tarifa e ndriçimit publik

Pika 3.Tarifa e gjelbërimit publik

Pika 4.Tarifa për infrastrukturën arsimore

-Afatet e pagesës

* Për kategorinë II “Subjekte të biznesit vogël dhe “subjekte të biznesit madh” detyrimi paguhet me dy këste të barabartë
* Kësti i parë, brenda datës 20 Prill
* Kësti i dytë, brenda datës 20 Korrik

Pika 5 Tarifa e parkimit të automjeteve

-Afatet e pagesës

* Për kategorinë I “Subjekte të transportit të udhëtarëve” dhe kategorinë II “subjekte që kanë mjet në funksion të aktivitetit tregtar” detyrimi paguhet me një këst të vetëm
* Brenda datës 20 Prill

**Të gjitha këto afate të ndryshojnë,**

I.Taksat vendore,

II.Tarifat Vendore

* Kësti i parë, brenda datës 30 Maj 2021
* Kësti i dytë, brenda datës 30 Gusht 2021

**DREJTOR I TAKSAVE DHE I TARIFAVE**

 **Sokol Toska**